arnastofnun/IGC-2024 huggingface dataset:
Steinadalsheiði

Frá Gilsfjarðarbrekku í Gilsfirði um Steinadalsheiði að Undralandi í Kollafirði.

Gamall bílvegur, áður fjölfarinn, en nú lítið notaður. Andrés Guðmundsson, sonur Guðmundar ríka, fór yfir Steinadalsheiði frá Felli í Kollafirði, þegar hann hertók Reykhóla frá þeim bræðrum Birni ríka Þorleifssyni og Einari Þorleifssyni.

Förum frá Gilsfjarðarbrekku. Stutt er að Kleifum, þangað sem leið liggur um Snartartunguheiði og önnur um Krossadal. Fylgjum þjóðvegi 69 alla leiðina um heiðina. Förum norður Brekkudal milli Brekkufjalls að vestan og Þverbrúnar að austan. Síðan norðaustur á Steinadalsheiði framhjá Heiðarvatni og svo norður Þórarinsdal og norðaustur Steinadal undir Nónfjalli að vestan. Dalurinn sveigir til austurs og endar við Undraland í Kollafirði milli bæjanna Stóra- og Litla-Fjarðarhorns.

15,1 km

Vestfirðir

Jeppafært

Nálægir ferlar: Krossárdalur, Bitruháls, Snartartunguheiði.

Nálægar leiðir: Vatnadalur.

Skrásetjari: Jónas Kristjánsson

Heimild: Herforingjaráðskort
Stapafell

Frá Njarðvík um Stapafell til Grindavíkur.

Greiðfær leið.

Í bæklingi Ferðamálasamtaka Suðurnesja um Árnastíg segir m.a.: “Upphaf Árnastígs er við Húsatóftir í Staðarhverfi (austan við golfvöllinn) og Skipsstígs við gatnamót Nesvegar og Bláalónsvegar ofan Járngerðarstaðahverfis í Grindavík. Leiðirnar koma saman ofan við Rauðamel og enda við Fitjar í Njarðvík. Í opnu bæklingsins má sjá kort af leiðunum. Árnastígur liggur með Sundvörðuhrauni, um Eldvarpahraunin, misgengi Klifgjár að Þórðarfelli og Stapafelli að gatnamótum Skipsstígs.”

Byrjum sunnan hitaveitutanka við þjóðveg 41 í Njarðvíkum. Förum suðaustur með hitaveituleiðslu. Beygjum síðan frá leiðslunni til suðurs, förum vestan Sjónarhóls. Síðan austan við Stapafell og Súlur, vestan við Þórðarfell og Lágafell. Suðaustur um Árnastíg og suður í Tóttakróka. Loks austur með vegi um ströndina til Grindavíkur.

16,4 km

Reykjavík-Reykjanes

Nálægar leiðir: Vatnsleysuströnd, Skipsstígur, Sýrfell, Einiberjahóll, Skjótastaðir.

Skrásetjari: Jónas Kristjánsson

Heimild: Herforingjaráðskort
Stangarskarð

Frá Skriðu eða Skriðustekk í Breiðdal um Stangarskarð til Skála í Berufirði.

Stórbrotin leið á slóðum Breiðdalseldstöðvar.

Förum frá Skriðu eða Skriðustekk suðvestur með Skriðuá upp í Skriðudal. Fyrir botni dalsins er Stöng. Við förum vestan við tindinn um Innra-Stangarskarð í 680 metra hæð. Getum líka farið austan við tindinn um Ytra-Stangarskarð í 710 metra hæð. Úr Innra-Stangarskarði förum við suðvestur að þjóðvegi 1 hjá Skála.

6,8 km

Austfirðir

Nálægar leiðir: Dísastaðahjalli.

Skrásetjari: Jónas Kristjánsson

Heimild: Breiddalur.is
Stefna andverðleika

Hrafnhildur Ásta Þorvaldsdóttir var oft til vandræða í umhverfisráðuneytinu. Vinnusálfræðingur var látinn skoða málið. Niðurstaða hans var, að hafið væri yfir allan vafa, að hún hefði „margsinnis með óásættanlegu viðmóti sínu og framkomu stuðlað að samskiptavanda innan ráðuneytisins“. Róttækt tilfelli andverðleika. Einnig var hún einnig úrskurðuð óhæf sem umsækjandi um starf framkvæmdastjóra Lánasjóðs námsmanna. Sigurður Ingi ráðherra afturkallaði áminningu frá ráðuneytisstjóranum og rak hann. En Illugi Gunnarsson ráðherra réð svo sjálfa andverðleika-frúna í Lánasjóðinn. Ófyrirleitinn bófaflokkur.
Stakkavík

Frá Hafnarfirði um Kerlingarskarð til Vogsósa í Selvogi.

Hliðarleið af Selvogsgötu, gamallar þjóðleiðar milli Hafnarfjarðar og Selvogs. Leiðin er stundum kennd við Kerlingarskarð, sem er vestasta skarðið af Grindarskörðum og það eina, sem er hestfært. Þegar upp skarðið kemur eru fleiri leiðir en sú, sem hér er lýst, niður að öðrum bæjum í Selvogi. Þegar þessi leið var farin úr Selvogi til Reykjavíkur, var það kallað að fara suður, þótt raunar sé leiðin í hánorður. Til baka var kallað að fara austur í Selvog.

Byrjum á Selvogsgötu suðaustan Kerlingaskarðs og sunnan við Litla-Kóngsfell. Við förum suður milli Vesturása og Austurása og förum síðan suður af fjallinu um Selstíg að Höfða við Hlíðarvatn. Aðrar leiðir úr Kerlingarskarði eru austan þessarar.

9,7 km

Reykjavík-Reykjanes

Nálægar leiðir: Selvogsgata, Hildarvegur.

Skrásetjari: Jónas Kristjánsson

Heimild: Árbækur Ferðafélagsins
Stafsheiði

Frá Víðinesi í Skriðdal um Stafdal til Þorvaldsstaða í Norðurdal í Breiðdalsvík.

Á kortinu er sýnd gamla reiðleiðin, en nú liggur jeppaslóð um dalinn og Stafsheiði, ekki alveg á sama stað og reiðleiðin.

Byrjum við þjóðveg 1 milli Arnhólsstaða og Víðilækjar í Skriðdal norðan við brúna á Jóku. Förum eftir jeppaslóð suðaustur dalinn austan við Hallbjarnarstaðatind og vestan Tröllafjalls. Við förum áfram fyrir mynni Djúpadals og eftir Stafdal suður um brekkuna Staf á skarðið í 680 metra hæð. Síðan förum við suður Stafsheiðardal niður í Norðurdal og síðan suðaustur Norðurdal að Þorvaldsstöðum.

21,3 km

Austfirðir

Nálægar leiðir: Hraungarðsbunga, Þórdalsheiði, Vatnsdalur, Launárskarð.

Skrásetjari: Jónas Kristjánsson

Heimild: Herforingjaráðskort
Stafnsvötn

Frá Gili í Vesturárdal í Skagafirði um Stafnsvötn að leiðinni milli Ingólfsskála og Laugafells.

Vesturárdalur er fagur dalur, einkum innri hluti hans.

Förum frá Gili suður dalinn. Þar sem dalurinn þrengist við eyðibýlið Þorljótsstaði, þar sem nú er fjallakofi. Þaðan liggur sneiðingur austur á Giljamúla og síðan slóð suðaustur eftir fjallinu, yfir Stafnsvatnahæð, sunnan við Stafnsvötn, hjá Sjónarhól í 690 metra hæð og síðan að Reiðhól í 700 metra hæð. Skömmu síðar komum við að leið vestur í Ingólfsskála norðan Hofsjökuls.

36,3 km

Skagafjörður

Skálar:

Þorljótsstaðir: N65 12.468 W18 55.695.

Jeppafært

Nálægir ferlar: Hofsafrétt, Eyvindarstaðaheiði.

Nálægar leiðir: Giljamúli.

Skrásetjari: Jónas Kristjánsson

Heimild: Útivistarkort
Stafnes

Frá Stafnesi til Hafna á Reykjanesskaga.

Förum frá Stafnesi suður með ströndinni og áfram austur með henni allt austur fyrir Ósana. Förum þar suður á þjóðveg 44 til Hafna.

8,6 km

Reykjavík-Reykjanes

Skrásetjari: Kortavefur LH

Heimild: Kortavefur LH
Stafholt

Frá Höll í Þverárhlíð um Stafholtstungur og Norðurá að Hvítárbrú við Ferjukot.

Förum frá Höll suðvestur um Varmaland og yfir þjóðveg 50 og áfram suðvestur heimreið að Stafholti. Þaðan suður með Norðurá austan megin að Flóðatanga og yfir ána á Stafholtshólma. Áfram suður með ánni vestan megin að gömlu Hvítárbrúnni við Ferjukot.

24,6 km

Borgarfjörður-Mýrar

Skrásetjari: Kortavefur LH

Heimild: Kortavefur LH
Staðartunga

Frá Valbjarnarvöllum við Gufá um Staðartungu að Torfhvalastöðum við Langavatn.

Förum frá Valbjarnarvöllum til norðurs austan við Gufárvatn og Grunnavatn og vestan við Djúpadalsvatn. Síðan þvert norður yfir Gljúfurárdal og norður um Staðartungu að Langavatni. Þaðan norðaustur um Klif á Beilárvelli og síðan norðvestur að fjallaskálanum Torfhvalastöðum við Langavatn.

11,3 km

Borgarfjörður-Mýrar

Skálar:

Torfhvalastaðir: N64 46.940 W21 45.546.

Skrásetjari: Kortavefur LH

Heimild: Kortavefur LH
Staðarskarð

Frá Kolmúla í Reyðarfirði um Staðarskarð til Höfðahúsa í Fáskrúðsfirði.

Fylgt er torfærri jeppaslóð á aflögðum þjóðvegi.

Um skarðið segir svo í Árbók FÍ 2002: “Bílvegurinn yfir skarðið er enn jeppafær, en hann liggur frá Kolmúla út og upp Gvöndarhjalla upp á Hvarf þar sem ferðamenn hurfu sjónum manna á Kolmúla. Við Vindingavörðu yst á Neðri-Sóleyjarhjalla er beygt upp Skarðshjalla í skarðið. Á Gvöndarhjalla miðjum eru Gvöndarsteinar, einn stór og aðrir minni og þar á Gvöndur biskup helgi að hafa sungið tíðir “til að afstýra bráðdauða á mönnum” segir Ólafur á Kolfreyjustað, en þykir það ekki hafa gengið eftir sem skyldi.”

Förum frá Kolmúla suðaustur á fjallið eftir jeppaslóð undir Gvendarmúla og Engihjalla. Síðan í sneiðingum upp hlíðina neðan við Sóleyjartind og suðaustur í Staðarskarð í 420 metra hæð. Vestur brekkurnar niður að Höfðahúsum.

7,0 km

Austfirðir

Jeppafært

Nálægar leiðir: Skildingaskarð.

Skrásetjari: Jónas Kristjánsson

Heimild: Herforingjaráðskort
Staðarhraun

Frá þjóðvegi 54 að Staðarhrauni á Mýrum.

Fylgjum vegi 539 alla leið frá þjóðvegi 54 norður að Staðarhrauni í mynni Hítardals.

7,3 km

Borgarfjörður-Mýrar

Skrásetjari: Kortavefur LH

Heimild: Kortavefur LH
Staðarfjall

Frá Geirmundarstöðum í Selárdal um Staðarfjall til Staðar í Steingrímsfirði.

Leiðin er fremur brött upp með Þjóðbrókargili.

Förum frá Geirmundarstöðum eftir jeppaslóð norðvestur Selárdal og síðan áfram vestan Selár að Þjóðbrókargili. Síðan segir á Vestfjarðavefnum: “Er þá gengið upp með Þjóðbrókargili í Selárdal og heilsað upp á steinrunna tröllið Þjóðbrók sem forðum elti Gissur smalamann frá Stað. Gengið er hjá Steingrímshaugi þar sem Steingrímur trölli er dysjaður hæst á fjallinu ofan við Stað og síðan fram fjallið og niður með Kirkjutungum innan við Stað. Gönguleiðin yfir Staðarfjall var merkt árið 2004 af sjálfboðaliðahópi.”

12,9 km

Vestfirðir

Nálægar leiðir: Kollabúðaheiði, Steinrímsfjarðarheiði, Trékyllisheiði.

Skrásetjari: Jónas Kristjánsson

Heimild: Útivistarkort
Sprengisandur

Frá Suðurlandi til Norðurlands milli Hofsjökuls og Tungnafellsjökuls.

Allar aldir hafa verið tvær leiðir um Sprengisand fyrir utan Bárðargötu. Önnur leiðin lá úr byggð vestan Þjórsár og hin austan Þjórsár. Vestari leiðin hefur einkum verið notuð af hestafólki, því að hún er grónari. Hér er vestari leiðinni lýst frá suðri til norðurs undir heitunum Þjórsárdalur, Skúmstungur, Kóngsás, Tjarnarver, Fjórðungssandur, Arnarfell, Þjórsárkvíslar, Háumýrar, Háöldur og Kiðagil. Austurleiðinni er lýst undir heitunum Nýidalur og Fjórðungsalda. Sjáið leiðarlýsingar Sprengisands á viðkomandi stöðum. Sprengisandur var kallaður Gásasandur og Sandur í Sturlungu. Á fyrsta nákvæma Íslandskortinu frá 1849 eru vestari og eystri leiðirnar tengdar saman um Sóleyjarhöfðavað.

Sjá að öðru leyti texta um einstakar leiðir á Sprengisandi. Eldra nafn á Sprengisandi er Gásasandur, sem margir telja að hefjist norðan Háumýra, efsta gróðurlendis á Holtamannaafrétti. Á Sturlungaöld var oft farinn Sandur, sem kallað var. Leiðin yfir Sprengisand er forn, þótt þar hafi ætíð verið færri á ferð en yfir Kjöl og Kaldadal. Það er vegna þess að mun lengra er á milli áfangastaða. Vegalengdin milli byggða á Norður- og Suðurlandi er líka lengri á Sprengisandi. Sprengir er talinn vera suðvestan Fjórðungsvatns, þar sem hestar sprungu á reiðinni, þegar fólk reið eins hratt og það gat til að komast hjá því að hitta illar vættir, útilegumenn, drauga eða álfa.

? km

Þingeyjarsýslur, Rangárvallasýsla

Nálægir ferlar: Háöldur, Háumýrar, Nýidalur, Fjórðungsalda.

Nálægar leiðir: Þjórsárdalur, Skúmstungur, Kóngsás, Tjarnarver, Fjórðungssandur, Arnarfell, Þjórsárkvíslar,Kiðagil, Gásasandur.

Skrásetjari: Jónas Kristjánsson

Heimild: Herforingjaráðskort
Spóagil

Frá Syðri-Tungu á Tjörnesi að Fjöllum í Kelduhverfi.

Oftast er leiðin kölluð Tunguheiði. Þetta er grýtt og gróðurlaus heiði, en útsýni er gott af vestur- og austurbrúnum hennar, einkum af Biskupsási.

Förum frá Syðri-Tungu um móa og mýrar til austurs fyrir norðan Tungunúp og þaðan Skarðsbrekku upp á Tunguheiði, varðaða leið. Á háheiðinni förum við um Lambatorfur og síðan austur um Biskupsás í 480 metra hæð. Niður af heiðinni förum við um Gerðibrekku norðan við Sauðafell. Förum yfir erfitt Spóagil, þar sem það mætir Fjallagili. Loks förum við um vel grónar brekkur niður að Fjöllum.

14,2 km

Þingeyjarsýslur

Nálægir ferlar: Þeistareykir.

Skrásetjari: Jónas Kristjánsson

Heimild: Árbækur Ferðafélagsins
Spákonufell

Frá Litla-Fjarðarhorni í Kollafirði að Heydalsá í Steingrímsfirði.

Förum frá Litla-Fjarðarhorni norður í sneiðingi upp fjallshlíðina í Deildarskarð. Þaðan norður heiðina fog yfir drög Hvalsárdals fyrir austan Spákonufell í 280 metra hæð. Norður af heiðinni vestan í Geitafelli og niður að þjóðvegi 61 við Heydalsá.

8,8 km

Vestfirðir

Nálægir ferlar: Bitruháls.

Nálægar leiðir: Hamarssneiðin, Steinadalsheiði.

Skrásetjari: Jónas Kristjánsson

Heimild: Herforingjaráðskort
Sótaskarð

Frá Langadal við Svartfell um Sótaskarð að Víðidal.

Fornbýlið Sótastaðir var suðvestur af skarðinu. Þar hafa fundizt beitarhúsatættur, en öll landgæði eru horfin í sandblæstri.

Byrjum hjá Jökuldalsheiðarvegi, þjóðvegi 1 hjá Langadal við Svartfell. Förum norðvestur um gilið austan Sandfells, síðan vestnorðvestur sandinn norðan við Farvegsöldu. Loks um Sótaskarð í Víðidalsfjöllum í 600 metra hæð, á þjóðveg 1 í Víðidal.

11,0 km

Austfirðir

Nálægar leiðir: Leiðaskarð, Byttuskarð, Vopnafjörður, Skjöldólfur.

Skrásetjari: Jónas Kristjánsson

Heimild: Útivistarkort
Sópandi

Frá Sópandi í Lónafirði til Barðsvíkur á Hornströndum.

Leiðin er oftast kölluð Þrengsli. Erfitt er að finna slóðina, sem hún farin til austurs.

Förum frá Sópanda austur Sópanda upp í Þrengsli norðan við Hyrnukjöl í 400 metra hæð. Síðan austur Barðsvík að sæluhúsi við suðurenda Barðsvíkur.

10,4 km

Vestfirðir

Erfitt fyrir hesta

Skálar: Barðsvík: N66 20.117 W22 14.000.

Nálægar leiðir: Hornstrandir, Bolungarvíkurheiði, Göngumannaskörð, Fannalág, Lónafjörður.

Skrásetjari: Jónas Kristjánsson

Heimild: Herforingjaráðskort
Sópandaskarð 3

Frá Torfhvalastöðum við Langavatn að Stóra-Vatnshorni í Haukadal.

Jeppaslóðin gerir leiðina fljótfarna hestamönnum, en dregur um leið úr fortíðartilfinningu svæðisins. Hér er farin reiðslóðín austan Langavatns.

Til skamms tíma ráku Borghreppingar fé sitt þessa leið heim úr Seljalandsrétt í Hörðudal. Leið þessi er fær jeppum vestan Langavatns og norður á Skógarströnd. Áður fyrr var Langidalur og Sópandaskarð fjölfarin leið milli byggða. Hennar er getið í Laxdælu og Sturlungu. Hér riðu Þorgils Hölluson, Bolli og Þorleikur Bollasynir í aðför að Helga Harðbeinssyni að Vatnshorni í Skorradal. Á Sturlungaöld bjó Lauga-Snorri Þórðarson í Laugardal og var hann hliðhollur Sturlungum. Lauga-Snorri féll í Örlygsstaðabardaga 1238 þegar hann reyndi að verja Sturlu Sighvatsson.

Förum frá fjallaskálanum Torfhvalastöðum norður með vatninu austanverðu og síðan yfir í vesturhlið Langadals, þar sem við komum að jeppavegi. Honum fylgjum við norður að Víðamúla og förum áfram vestan múlans, en austan Fossamúla og Þrúðufells. Þar erum við komin í Sópandaskarð í 380 metra hæð. Höldum svo áfram þröngt skarðið og þröngan Laugardal og fylgjum síðan Hörðudalsá norður að þjóðvegi 54 um Skógarströnd. Við förum norðaustur með þeim vegi yfir þjóðveg 60 um Miðdali, yfir gömlu brúna á Haukadalsá og síðan með þjóðvegi 586 norðan Haukadalsvatns að Stóra-Vatnshorni.

44,5 km

Borgarfjörður-Mýrar, Snæfellsnes-Dalir

Skálar:

Torfhvalastaðir: N64 46.940 W21 45.546.

Nálægir ferlar: Mýravegur, Hraundalur, Jafnaskarð, Svínbjúgur, Rauðamelsheiði, Skógarströnd, Lækjarskógarfjörur, Sanddalur, Miðdalir, Haukadalsskarð.

Nálægar leiðir: Gufá, Hrosshyrna, Skarðheiðarvegur, Klif, Lambahnúkar, Eyðisdalur, Hallaragata, Miðá, Prestagötur.

Skrásetjari: Steingrímur Kristinsson

Heimild: Steingrímur Kristinsson
Sópandaskarð 2

Frá Torfhvalastöðum við Langavatn að Hamraendum í Miðdölum.

Jeppaslóðin gerir leiðina fljótfarna hestamönnum, en dregur um leið úr fortíðartilfinningu svæðisins. Hér er farin reiðleiðin austan Langavatns.

Til skamms tíma ráku Borghreppingar fé sitt þessa leið heim úr Seljalandsrétt í Hörðudal. Leið þessi er fær jeppum vestan Langavatns og norður á Skógarströnd. Áður fyrr var Langidalur og Sópandaskarð fjölfarin leið milli byggða. Hennar er getið í Laxdælu og Sturlungu. Hér riðu Þorgils Hölluson, Bolli og Þorleikur Bollasynir í aðför að Helga Harðbeinssyni að Vatnshorni í Skorradal. Snorri Sturluson fór hér um 1225 til að fara á svig við frænda sinn Sturlu Sighvatsson á Sauðafelli. Á Sturlungaöld bjó Lauga-Snorri Þórðarson í Laugardal og var hann hliðhollur Sturlungum. Lauga-Snorri féll í Örlygsstaðabardaga 1238 þegar hann reyndi að verja Sturlu Sighvatsson.

Förum frá fjallaskálanum Torfhvalastöðum norður með vatninu að austanverðu og síðan upp á jeppaslóð norður Langavatnsdal um Rauðhól. Áður en komið er inn í Víðidal beygjum við til norðvesturs fyrir Fossamúla og síðan milli Víðimúla að austan og Þrúðufells að vestan upp í Sópandaskarð í 380 metra hæð. Næst förum við brekkurnar úr skarðinu norður í Þrúðudal, undir Hálfdánarmúla austanverðum og síðan undir Þrúðufelli. Þar heitir dalurinn Laugardalur. Þegar við komum að Tungu og Seljadal förum við áfram norður dalinn austan við Hörðudalsá. Við Hörðuból komum við niður á þjóðveg 54 um Skógaströnd. Fylgjum þeim vegi til austurs að Hamraendum.

34,8 km

Borgarfjörður-Mýrar, Snæfellsnes-Dalir

Skálar:

Torfhvalastaðir: N64 46.940 W21 45.546.

Nálægir ferlar: Mýravegur, Hraundalur, Jafnaskarð, Svínbjúgur, Rauðamelsheiði, Skógarströnd, Lækjarskógarfjörur, Sanddalur, Miðdalir, Haukadalsskarð.

Nálægar leiðir: Gufá, Hrosshyrna, Skarðheiðarvegur, Klif, Lambahnúkar, Eyðisdalur, Hallaragata, Miðá, Prestagötur.

Skrásetjari: Jónas Kristjánsson

Heimild: Jónas Kristjánsson
Sópandaskarð 1

Frá Grenjum á Mýrum til Hörðubóls í Hörðudal.

Jeppaslóðin flýtir fyrir ferð hestamanna, en dregur um leið úr fortíðartilfinningu svæðisins.

Til skamms tíma ráku Borghreppingar fé sitt þessa leið heim úr Seljalandsrétt í Hörðudal. Af Langavatnsmúla er afar víðsýnt og leiðin sunnan hans er um gróið hraunaland og melhæðir. Öll þessi leið er fær jeppum. Áður fyrr var Langidalur og Sópandaskarð fjölfarin leið milli byggða. Hennar er getið í Laxdælu og Sturlungu. Hér riðu Þorgils Hölluson, Bolli og Þorleikur Bollasynir í aðför að Helga Harðbeinssyni að Vatnshorni í Skorradal. Á Sturlungaöld bjó Lauga-Snorri Þórðarson í Laugardal og var hann hliðhollur Sturlungum. Lauga-Snorri féll í Örlygsstaðabardaga 1238 þegar hann reyndi að verja Sturlu Sighvatsson.

Förum frá eyðibýlinu Grenjum norður slóð um Grenjadal meðfram Langá, undir Grenjamúla. Síðan til vesturs að Rauðukúlu og norðvestur að Lambafelli og með austurhlið þess norður að Fjallakofanum við Sandvatn. Síðan áfram norðvestur með fjöllunum, yfir Kvígindisdal og upp Langavatnsmúla vestan Langavatns. Niður af fjallinu austanverðu innan við Langadal og áfram norður Langavatnsdal um Rauðhól. Áður en við komum inn í Víðidal beygjum við til norðvesturs fyrir Fossamúla. Síðan milli Víðimúla að austan og Þrúðufells að vestan upp í Sópandaskarð í 380 metra hæð. Næst förum við brekkurnar úr skarðinu norður í Þrúðudal, undir Hálfdánarmúla austanverðum og síðan undir Þrúðufelli. Þar heitir dalurinn Laugardalur. Þegar við komum að Tungu og Seljadal förum við austur yfir dalinn að Hlíð og síðan áfram norðvestur dalinn austan við Hörðudalsá. Við Hörðuból komum við niður á þjóðveg 54 um Skógarströnd.

42,8 km

Borgarfjörður-Mýrar, Snæfellsnes-Dalir

Skálar:

Fjallakofinn: N64 45.463 W21 51.351.

Jeppafært

Nálægir ferlar: Mýravegur, Hraundalur, Jafnaskarð, Svínbjúgur, Rauðamelsheiði, Skógarströnd, Lækjarskógarfjörur, Sanddalur, Miðdalir, Haukadalsskarð.

Nálægar leiðir: Gufá, Hrosshyrna, Skarðheiðarvegur, Klif, Lambahnúkar, Eyðisdalur, Hallaragata, Miðá, Prestagötur.

Skrásetjari: Glaður, hestamannafélag

Heimild: Útivistarkort
Sólheimatunga

Frá þjóðvegi 1 við Gljúfurá í Borgarfirði um Norðurá að Stafholti í Stafholtstungum.

Förum frá brúnni yfir Gljúfurá eftir veiðivegi austan árinnar að vaði á Norðurá andspænis Stafholtsfjalli. Að lokum austur yfir ána að Stafholti.

3,0 km

Borgarfjörður-Mýrar

Skrásetjari: Kortavefur LH

Heimild: Kortavefur LH
Sólheimar

Frá Núpstúni í Hrunamannahreppi um Sólheima að eyðibýlinu Hörgsholti.

Förum frá Núpstúni austur fyrir Núpstúnskistu og norður með henni og Galtafelli meðfram Stóru-Laxá að Sólheimum. Þaðan vestan Bláhylshnjúks, vestan Álatjarnar, yfir Nónása og loks að Hörgsholti.

11,1 km

Árnessýsla

Nálægir ferlar: Laxárdalsvað.

Nálægar leiðir: Stóra-Laxá, Stóru-Laxárvað, Galtafellsleið.

Skrásetjari: Jónas Kristjánsson

Heimild: Herforingjaráðskort
Sóleyjarhöfðavað

Frá fjallaskálanum í Tjarnarveri að fjallaskálanum Bólstað við Sóleyjarhöfða.

Hluti vörðuðu Sprengisandsleiðarinnar. Kaflarnir eru, taldir frá suðri: Þjórsárdalur, Skúmstungur, Kóngsás 1, Tjarnarver, Sóleyjarvað. Handan Sóleyjarvaðs tekur við slóðin Háumýrar og síðan Háöldur til Laugafells eða Gásasandur til Þingeyjarsýslu.

Sóleyjarhöfði er austan vaðsins. Nafnið stafar af gulum mosagróðri.

Förum frá fjallaskálanum í Tjarnarveri vörðuðu reiðleiðina norður með Þjórsá að vaði hjá fjallaskálanum Bólstað við Sóleyjarhöfða. Vaðið er traust, en djúpt. Það er riðið í tveimur kvíslum um eyri í miðri ánni. Vestari kvíslin er miklu meiri. Á vaðinu sjálfu er góður hraunbotn, en ofan og neðan þess er hætt við sandbleytum.

3,5 km

Árnessýsla, Rangárvallasýsla

Erfitt fyrir hesta

Ekki fyrir göngufólk

Skálar:

Tjarnarver : N64 31.948 W18 49.139.

Sóleyjarhöfði: N64 33.110 W18 46.270.

Nálægir ferlar: Háumýrar.

Nálægar leiðir: Tjarnarver, Blautakvísl, Arnarfellsalda.

Skrásetjari: Jónas Kristjánsson

Heimild: Vörðuvinafélagið og Herforingjaráðskort
Sóleyjarbakki

Frá Gunnbjarnarholti um Sóleyjarbakkavað að Sóleyjarbakka.

Byrjum hjá þjóðvegi 30 við Gunnbjarnarholt. Förum þaðan norður yfir Stóru-Laxá að þjóðvegi 340 milli Birtingaholts og Sóleyjarbakka.

2,1 km

Árnessýsla

Nálægar leiðir: Iðubrú, Hvítárbakkar, Þjórsárbakkar.

Skrásetjari: Jónas Kristjánsson

Heimild: Herforingjaráðskort
Snæfjallaheiði

Frá Berjadalsá á Snæfjallaströnd um Snæfjallaheiði að Kumlá í Grunnavík.

Gömul og grýtt póstleið. Fara þarf varlega, því að leiðin er víða nálægt brúnum Vébjarnarnúps. Uppi á heiðinni er leiðin vel vörðuð. Um tvær leiðir er að velja. Sú nyrðri er með stærri vörðum og er hún vetrarleið. Syðri leiðin er betri yfirferðar að sumri.

Sumarliði Brandsson póstur hrapaði með hesti sínum fyrir bjargbrjún Vébjarnarnúps árið 1920 og fórust báðir. Þegar leit var gerð að honum, fórust þrír leitarmenn í snjóflóði. Síðar fundust pósttaska og reiðtygi Sumarliða á klettasnös.

Förum frá Berjadalsá upp með Íralæk rétt utan við Berjadalsá um sneiðinga upp á grösugan Reiðhjalla í fjallsbrúninni. Síðan norðvestur um Snæfjallaheiði í 470 metra hæð. Að lokum bratta sneiðinga austnorðaustur að Nesi eða Kumlá í Grunnavík. Þaðan er stutt leið norður að Stað.

12,6 km

Vestfirðir

Skálar:

Sútarabúðir: N66 14.722 W22 52.290.

Nálægar leiðir: Vébjarnarnúpur, Höfðaströnd.

Skrásetjari: Jónas Kristjánsson

Heimild: Herforingjaráðskort
Snæfell

Frá Kárahnjúkavegi vestan Glúmsstaðadals um Vesturöræfi og Snæfell í Hátungu við Eyjabakkajökul.

Vesturöræfi eru víðáttumikið votlendi í um og yfir 600 metra hæð, kjörlendi hreindýra. Snæfell er með hæstu fjöllum landsins með óviðjafnanlegu útsýni, 1833 metra hátt. Stíf gönguleið er frá Snæfellsskála á fjallið.

Byrjum við Kárahnjúkaleið rétt vestan Glúmsstaðadals. Við förum til suðvesturs fyrir austan Glúmsstaðadalsá og áfram suðsuðvestur um Vesturöræfi að fjallaskálanum Sauðakofa vestan við Kofaöldu. Síðan til austsuðausturs norðan Sauðahnjúka að Snæfellsskála vestan Snæfells. Þaðan til suðurs fyrir austan Fitjahnjúk og fyrir vestan Þjófahnjúka. Síðan suður á Hátungu.

38,8 km

Austfirðir

Skálar:

Sauðakofi: N64 49.632 W15 47.914.

Snæfell: N64 48.233 W15 38.569.

Nálægar leiðir: Vesturöræfi, Kárahnjúkar.

Skrásetjari: Jónas Kristjánsson

Heimild: Útivistarkort
Snóksheiði

Frá Bjarnarnesi á Hornströndum um Snókarheiði til Lónafjarðar í Jökulfjörðum.

Stundum kölluð Snókarheiði, en réttar er Snóksheiði. Þetta er gömul póstleið til Sópanda í Lónafirði og þaðan að Kvíum. Hún er hins vegar varhugaverð ókunnugum. Ekki má trúa leiðinni nákvæmlega eins og hún er sýnd á kortinu.

Förum frá Bjarnarnesi á Hornströndum um vörðu neðan við Bjarnarneshæð. Varðan er hluti af merkingu póstleiðarinnar vestur um Snóksheiði. Við förum vestsuðvestur um Snóksheiði norðan og vestan við Snók og síðan áfram sömu átt niður að Lónafirði.

9,2 km

Vestfirðir

Nálægar leiðir: Hornstrandir, Lónafjörður.

Skrásetjari: Jónas Kristjánsson

Heimild: Vestfjarðavefurinn
Snókafell

Frá Straumsvík um Snókafell á leiðina um Vatnsleysuheiði.

Förum frá Straumsvík suður yfir Keflavíkurveginn og suðsuðvestur Rauðamelsstíg og Mosastíg. Áfrm um Snókafell og Lambafell að Trölladyngju. Loks suðvestur með fjallgarðinum á Vatnsleysuheiðarleið milli Kúagerðis og Grindavíkur.

14,0 km

Reykjavík-Reykjanes

Nálægar leiðir: Vatnsleysuheiði, Sauðbrekkugjá, Vatnsleysuströnd.

Skrásetjari: Jónas Kristjánsson

Heimild: Herforingjaráðskort